कर्णावती एक्सप्रेस
कर्णावती एक्सप्रेस () ही भारतीय रेल्वेची एक जलद प्रवासी सेवा आहे. पश्चिम रेल्वेद्वारे चालवली जात असलेली ही रेल्वे मुंबईला गुजरातची आर्थिक राजधानी अहमदाबाद शहरासोबत जोडते. ही गाडी मुंबई सेंट्रल व अहमदाबाद स्थानकांदरम्यान रोज धावते व मुंबई ते अहमदाबाद दरम्यानचे ४९३ किमी अंतर ७ तास व ४० मिनिटांत पूर्ण करते. कर्णावती एक्सप्रेस गाडीमध्ये केवळ दुय्यम श्रेणीचे आसनकक्ष व वातानुकूलित चेअर कार हे दोनच प्रकारचे डबे असून तिला शयनयान (sleeper) डबे जोडले जात नाहीत. मुंबई व अहमदाबाद दरम्यान धावणाऱ्या व केवळ खुर्चीयान असलेल्या एकूण ४ गाड्यांपैकी कर्णावती एक्सप्रेस ही एक असून गुजरात एक्सप्रेस, मुंबई अहमदाबाद शताब्दी एक्सप्रेस व मुंबई अहमदाबाद डबल डेकर एक्सप्रेस ह्या इतर तीन गाड्या आहेत.

मुंबई ते अहमदाबाद दरम्यानचा रेल्वेमार्ग विद्युत असल्यामुळे डब्ल्यू.ए.पी.-४ हे विद्युत इंजिन कर्णावती एक्सप्रेसची वाहतूक करते.

तपशील

वेळापत्रक

मार्ग
मुंबई सेंट्रल
बोरीवली
वापी
वलसाड
सुरत
भरूच
वडोदरा
आणंद
नडियाद
अहमदाबाद

हे सुद्धा पहा
कच्छ एक्सप्रेस

बाह्य दुवे
मार्ग व वेळापत्रक

भारतातील नामांकित रेल्वेगाड्या
महाराष्ट्रामधील रेल्वे वाहतूक
गुजरातमधील रेल्वे वाहतूक